
					REFERAT DE APROBARE						
privind aprobarea atribuirii în folosință gratuită, Asociației Naționale a Surzilor din România, Filiala Drobeta Turnu   Severin,  a spațiului funcțional în suprafață de 45,25 mp, din municipiul  Drobeta Turnu Severin, str. Traian  nr. 78


	Având în vedere :
· [bookmark: _Hlk190334036]necesitatea soluționării problemei locative cu care se confruntă Asociația Națională a Surzilor din România, Filiala Drobeta Turnu Severin, în demersul acestei instituții privind rezolvarea aspectelor existențiale ale unor persoane încadrate în grad de handicap special ce se manifestă prin adaptarea cu greutate la mediul social prin prisma deficiențelor lor fizice, senzoriale , psihice, mentale ce le împiedică total sau le limitează accesul cu șanse egale la viața socială potrivit vârstei, sexului, factorilor materiali, sociali și culturali proprii, situație care impune luarea unor măsuri de protecție specială în sprijinul integrării lor; 
· adresa nr. 1218/15.01.2025 emisă de Asociația Națională a Surzilor din România, Filiala Drobeta Turnu Severin;
· dispozițiile art. 874 alin 1 din Legea nr. 287/2009 privind codul Civil conform cărora ”dreptul de folosință asupra bunurilor proprietate publică se acordă cu titlu gratuit pe termen limitat în favoarea instituțiilor de utilitate publică”
· dispozițiile art. 108 lit (d) din OUG 57 / 2019 privind Codul administrativ, conform cărora „consiliile locale și consiliile județene hotărăsc în condițiile prevăzute în partea V a prezentului cod ca bunurile ce aparțin domeniului public sau privat, local sau județean, după caz, să fie : date in folosință gratuită instituțiilor de utilitate publică”
· dispozițiile art. 362, alin. 2 din OUG 57/2019 privind Codul administrativ, conform cărora ”bunurile proprietate privată a unităților administrativ-teritoriale pot fi date în folosință gratuită, pe termen limitat, după caz, instituțiilor publice, persoanelor juridice fără scop lucrativ care desfășoară activitate de binefacere sau de utilitate publică ori serviciilor publice”; 							
             În  considerarea celor menționate propun ca în ședința ordinară a Consiliului Local al Municipiului Drobeta Turnu Severin să fie adoptat proiectul de hotărâre privind aprobarea atribuirii în folosință gratuită, Asociației Naționale a Surzilor din România, Filiala Drobeta Turnu   Severin,  a spațiului funcțional în suprafață de 45,25 mp, din municipiul  Drobeta Turnu Severin, str. Traian  nr. 78.


INITIATOR,
VICEPRIMAR
                                                      Cristian Mură                                                     ITIATOR,

